Rikunarita-ORG/Wikinium huggingface dataset:
# Kasus

Da **Kasus** (Pl.: *Kasus* mit am langa *u*) (aa: „da Foi“) is a grammatische Kategorie vo Nominai-Woatoartn.

## As Kasussystem im Boarischn

As Boarische kennt drei Kasus:

* an Nominativ, 1. Foi, „Wea-oda-wos-Foi“
* an Dativ, 3. Foi, „Wem-Foi“
* an Akkusativ, 4. Foi, „Wen-oda-woas-Foi“

Im Boarischn wean Substantive afgrund vom grammatischn Gschlecht (Genus) afteit; es Gschlecht is in da Regl ned am Substantiv erkennbor, sundan am bstimmtn Artikl:

| maskulin | feminin | neutrum | Plural |
| --- | --- | --- | --- |
| da Hund | de Kotz | as Diandl | de Buam |

Da unbstimmte Artikl is dageng fia olle drei Genera im Nominativ identisch

| maskulin | feminin | neutrum |
| --- | --- | --- |
| a Mo | a Frau | a Kind |

Da Artikl wead im Boarischn flektiat, d. h. da Kasus wead so deitli gmochd. Wei de moastn Substantive im Boarischn olle Kasusendunga valuan hom, wead da Kasus praktisch nur iwan Artikl ozoagt.

| best. | maskulin | feminin | neutrum | Plural |
| --- | --- | --- | --- | --- |
| **nom:** | da Hund | de Ruam | as Kind | de Leid |
| **dat:** | im/em Hund | da Ruam | im Kind | de Leid |
| **akk:** | in/en Hund | de Ruam | as Kind | de Leid |

| unbest. | maskulin | feminin | neutrum | Plural |
| --- | --- | --- | --- | --- |
| **nom:** | a Hund | a Ruam | a Kind | oa/oi Leid |
| **dat:** | am Hund | a/ana/ara/oana Ruam | am Kind | ane/oane Leid |
| **akk:** | an Hund | a Ruam | a Kind | oa/oi Leid |

## Literatua

* Barry J. Blake: *Case.* 2. Auflage. Cambridge University Press, Cambridge u. a. 2001, ISBN 0-521-80761-1.

## Beleg

De Deklination in da Boarischn Sproch

**Kasus:**  Nominativ | Dativ | Akkusativ

**Numerus:**  Singular | Plural | Singularetantum | Pluraletantum

**Genus**
# Luaftfeichtigkeit

De Luaft kau in Ohhängigkeit vo da Temperatua a gwisse Mengan aun Wossa im gosfeamign Zuastaund (Wossadaumpf) aufnehma.

De **relatiave Luaftfeichtigkeit** [%] (dt. *relative Luftfeuchtigkeit*) gibt ihn tatsächlichn Ghoid aun Wossadaumpf im Vagleich zan moximoi meglichn bei ana bstimmtn
Temperatua au.

De **obsolute Luaftfeichtigkeit** [g/m³] (dt. *absolute Luftfeuchtigkeit*) gibt de in 1 m³ enthoidane Wossamengan au.

Je hoaßa dass is, desto gressa is de moximoi megliche Mengan (Sättigugsmengan) vom Wossadaumpf in da Luaft. Waun de Luaft ohküht, kauns
passian, dass de Sättigungsmengan iwaschrittn wiad, des fiaht zua Kondensation vom Daumpf in flüssigs Wossa. Dessöwe passiert aa, waun
ma da Luaft meah Wossadaumpf zuafiaht ois wos aufnehma kau, z. B. beim Kochn oda Duschn. De Temperatua, wo des passiat, nennt ma
Taupunkttemperatua.

Wossadaumpf oisa gosfeamiga steat uns ned in Baustoffn. Haglich wiad's, waun Kondensation auftritt, wäu do eahäht se de
Wärmeleitfähigkeit und es kau zua Korrosion und Schimml fiahrn.

De obsolute Luaftfeichtigkeit is mit an bstimmtn Daumpfdruck in Pascal vabundn. Da moximoi meglichn Luaftfeichtigkeit entspricht da
Sättigungsdaumpfdruck Ps.

## Schau aa

* Wärme und Feichtn
* Wossadaumpfdiffusionswidastaundsfaktoa
* Wossadaumpfdiffusionsäquivalente Luaftschichtdickn
* Daumpfdruckvalauf
# Bachdoag

|  |
| --- |
| Der Artikl is im Dialekt **Mingarisch** gschriem worn. |

Ois an **Bachdoag** oda **Rausbachdoag** hoasst ma an speziellen Doag, in den ma ebbs einedaucht, ums nacha in dem Doagmantl meist schwimmad im Schmoiz oda Ej' rausz'bacha. Bachdoag ähnlt in da Konsistenz und vo de Zuatatn her am Pfannakuachadoag. Wann ma a Bia nei duat, hoasst ma'n aa **Biadoag**. Je nochdem, ob de Grundlag siass is (wia Hoiabliah oda Zucchinibliah) wead dea Doag neitrai glassn oda (wia bei Schwammal) herzhaft gwiazt und gsoizn.

## Grundrezept

Zu am hoim Pfund Mejh kimmt a weng a Ej oda flissiga Budan, zwoa Oadotta, 1/4 Lita Flissigkeit (z. B. a hejs Bia) und a Prisn Soiz. Dea Doag wead ogrüaht und nacha a Stund steh glassn. Noch dera Stund wead des Weisse vom Oa zu am Schnä gschlong und untazong. Dea Doag deaf ned z'flisse sei, sunst hoit'da ned am Guat, des drin daucht wead.

Mit de Flissigkeitn ko ma de Gschmock und de Farb vo dem Doag weidas variiern. So gibt a Weisswein an leicht saialichn Gschmock und an hellan Doag dea guad zum Fisch bassd.

Ma daucht zeascht des Gmias, Fleisch und so weida in den Doag ei und nacha in a hoass' Schmoiz, Ej oda Fett. Do drin lasst mas sprudlnd bacha, bis schee resch is. Kenna duat ma des, wann de Doagkrustn goidgejb bis leicht braun wead.

## Vawendung

Da Bachdoag wead füa siasse und soizige Gebäck wejdweid vawendt:

* Bachans Gmias und Obst
	+ Hollakiachal
	+ indische *Pakoras*, Gmias oda Obst in am Bachdoag aus Kichaerbsnmejh
	+ Rausbachane Schwammal
	+ Rausbachane Zuckiniblüatn
* Bachane Krustnviecha oda Fiisch, zum Beispui da Fiisch vo de englischn *Fish and Chips*, in am Bachdoag, der mit am dunkln Ale ogrüaht werd
* Bachans Fleisch, zum Beispui in da asiatischn Küch, zum Beispui japanische *Tempura*, oda *Chickn Wings*

## Nochtei

Duach de Vawendung vo weissm Mej guit dea Doag de Erneahrungswissnschaftn ois ned weatvoi, wei weiss' Mej kaum Mineraistoff und Vitamin enthoit. Des Aussabacha im hoassn Schmoiz is nua dann vom Fettghoit hea bedenkle, wann de Hitzn im Schmoiz zgring is, weil se de Owafläch vom Bachguat ned schnej gnua schliasst und des Fett tiaffa in den Doag eidringa ko. Günstig war doo a Eadnussejj herznemma, wei des mid de beste Hitznfestigkeit hod.

Generej soit ma des ausbachane Guat in da reschn Krustn sparsam vazeahn, wann ma auf sei Linie acht, weis, aa wanns recht hoaß bacha wead, trotzdem fetta is ois andas Gebäck.
# Silla

Da Stoot Silla af da Hejchtn in n 8. Jh. i vialett.
Es vaointa Silla in 8. Jh.
Silla in 5. Jh.
Silla in Joua 576.
**Silla**, aa **Schilla** (57 v. Kr. – 935 n. Kr.) (Koreanisch: 신라; Hanja: 新羅; RR: Silla; fonetisch: [ɕil.la]) woa a koreanischs Kinereich in n sidlinga u zentroln Toal vo da Koreanischn Halbinsl. Silla hod zamm mid Bannekje u Goguryeo de Drea Kinereichh vo Korea gfuamt.

Nou dem dass s von n Hyeokgeose vo Silla vo da Park Famil grindt woan is, is d Koreanischa Dynasti 586 Jouana von n Gyeongju Gim (Kim) (김, 金) Stamm, 232 Jouana von n Miryang Bak (Park) (박, 朴) Stamm u 172 Jouana von n Wolseong Seok (석, 昔) Stamm reḡiad woan. Es houd õgfangt midran Tschifaltum, franz. Chefferie, i de Samhan Konfederazionna, amol mid Sui China, nou mid Tang China varalliiad, bis dass s af s End dea andan zwoa Kinereichh, Baekje 660 u Goguryeo 668, gschluckd oda eigsacklt houd. Doudanou houd es Vaointa Silla d Koreanischa Halbinsl gresstntoals bsetzd, dawal se da neadlinga Toal als Balhae, a Noufulgna-Stoot vo Goguryeo, wida afgrapplt houd. Nou schejana 1 000 Joua Ummaheascharei is Silla nou i d Spaadan Drea Kinereichh vo Silla, en Spaadan Baekje u Taebong zafolln, u houd d Macht 935 õ Goryeo otretn.

## Galeri

* Es Guld-Ornament vo Geumgwanchongn as n frejanan Silla.
* A guldan Innakappn, 5.-6. Jh., Silla.
* A Artefakt vo Silla.
* A Reliquje von n 7. Jh., Silla.
* Da letzt Kine vo Silla, Gyeongsun vo Silla (r. 927–935).
* A Krouna von n 5./6. Jh., Silla.
* D Glockn von n Kine Seongdeok is umma 771 n. Kr. ggossn woan.
* I da Seokguram-Grottn.
* A brõsnana Stati von n Bhaisajyaguru Buddha vo da Silla-Zeid.
* I Fels gstemmta oda gmoißlta Buddha-Stati.
* D eltasta Steanwoatn in n Feanna Oustn, Cheomseongdae in Wolseong Park, Gyeongju, Sidkorea.
* D Pagodn vo Bunhwangsa z Gyeongju.
* A Stoapagodn vo da Silla-Zeid i da Gengt vo Kjongdžu.
* A Grobichl z Gyeongju.
* Es Steazoichn Hund, Reljeff gstemplt, vo 674 n. Kr. Museum vo da Ewha Womans University.
* D Pagodn Dabotap vo Bulguksa H. 10,4 m, End von n 8. Jh.
* D Seokguram-Grottn vua 1938.
* A Krouḡ as n 5. Jh., Gyeongju Nazionalmuseum.

## Beleg un Õmiarkunga

## Litratua

* Mary E. Connor: *The Koreas*. ABC-CLIO, LLC 2009.
* Keown, Damien; Prebish, Charles S., eds.: *Encyclopedia of Buddhism*. New York: Routledge 2010. ISBN 978-0-203-49875-0.
* Marion Eggert, Jörg Plassen: Kleine Geschichte Koreas (= *Beck'sche Reihe* 1666). Beck, München 2005, ISBN 3-406-52841-4.
* Carter J. Eckert, Ki-Baik Lee: *Korea Old and New. A History.* Neuauflage. Ilchokak, Seoul 2002, ISBN 89-337-0209-1.
* Lee, Ki-baik, *A New History of Korea*, translated by Wagner, Edward W.; Schultz, Edward J., Harvard University Press 1984, ISBN 9780674615762.
* Harold Hakwon Sunoo: *A History of Korea.* Xlibris Corporation, s. l. 2006, ISBN 1-4257-0948-6.

## Exteane Vaweiss

* Silla - Ancient History Encyclopedia
* Gyeongju National Museum
# WorldCat

Da **WorldCat** is de grässde bibliografische Datnbank vo da Wejd. Ea umfossd Kataloge vo tausendn Online-Computer-Library-Center-Mitgliedabibliothekn.

Da WorldCat sejm is koa Online Computer Library Center (OCLC) Deanst.

## Im Netz

* De Hoamseitn vom WorldCat
* OCLC - "Web scale" discovery and delivery of library resources
* WorldCat Identities
* OCLC Bibliographic Formats and Standards
# Ho-Chi-Minh-Stod

| Ho-Chi-Minh-Stod |
| --- |
|

|  |  |
| --- | --- |
| Ho-Chi-Minh-Stod (Vietnam)

|  |
| --- |
| Ho-Chi-Minh-Stod  |

 |

 |
| Koordinaten | 10° 46′ N, 106° 41′ O10.769444444444106.68194444444 |
| Basisdatn |
| Stoot | Vietnam |
|
Stod | Thành phố Hồ Chí Minh |
| Provinz | Hồ Chí Minh |
| Flächn | 2095 km² |
| Eihwohna | 7.400.000 |
| Dichtn | 3.532,2 Ew./km² |
| Gründung | 1698 |
| Website | www.hochiminhcity.gov.vn |
| Politik |
| Buagamoasta | Nguyen Hong Quan |
| Partei | Kommunistpartei Vietnam |
| Ho-Chi-Minh-StodHo-Chi-Minh-Stod |

Ho-Chi-Minh-Stod
De **Ho-Chi-Minh-Stod** (dt. *Ho-Chi-Minh-Stadt*) is mit mea wia 7 Milliona Einwohna de bvejkarungsreichste Stod vo de Vietnam. Ums vom gleichnaming Bundsstoot Don Nam Bo zu untascheidn, zu dems gheat.

Ho-Chi-Minh-Stadt liegt 1730 Kilometa sidestlich vo Hanoi.

Da Flughofm Tan Son Nhat (viet: Sân bay quốc tế Tân Sơn Nhất, engl. aa Tan Son Nhat International Airport) is da intanazionale Flughofm vo Ho-Chi-Minh-Stadt (Saigon). Er liegt 7 Kilometa neadlich vom Stodzentrum.

## Literatua

* Horst Berger u. a. (Hrsg.): *Stadtbauwelt – Thema: Saigon (Ho Chi Minh Stadt).* In: *Bauwelt* 36/2001, Bertelsmann, Berlin 2001.
* David Butler: *The Fall of Saigon. Scenes from the sudden end of a long war.* Simon & Schuster, New York 1985, ISBN 0-671-46675-5.
* Börries Gallasch (Hrsg.): *Ho-Tschi-Minh-Stadt, die Stunde Null. Reportagen vom Ende eines 30-jährigen Krieges.* Rowohlt, Reinbek 1975, ISBN 3-499-11948-X.
* Rita Schneider-Sliwa: *Städte im Umbruch. Neustrukturierung von Berlin, Brüssel, Hanoi, Ho Chi Minh Stadt, Hongkong, Jerusalem, Johannesburg, Moskau, St. Petersburg, Sarajewo und Wien.* Reimer, Berlin 2002, ISBN 3-496-01245-5.
* Peter Scholl-Latour: *Der Tod im Reisfeld. 30 Jahre Krieg in Indochina.* Ullstein, Berlin 1981, ISBN 3-548-33022-3.
* Tiziano Terzani: *Giai Phong! The Fall and Liberation of Saigon.* St. Martin's Press, New York 1976, ISBN 0-207-95712-6.
* Harry Thürk: *Saigon. Tatsachenbericht über das Ende des amerikanischen Krieges in Indochina.* Militärverlag der DDR, Berlin 1985, ISBN 3-327-00430-7.
* Michael Waibel (Hrsg.): *Ho Chi Minh MEGA City.* Regiospectra Verlag, Berlin 2013, ISBN 978-3-940132-55-0 .

## Im Netz

 **Commons: Ho-Chi-Minh-Stod** – Sammlung vo Buidl, Videos und Audiodateien
* Hoamseitn (vietnamesisch und englisch)